**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA O POSKYTOVANÍ SLUŽBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023

TÁTO RÁMCOVÁ DOHODA O POSKYTOVANÍ SLUŽBY (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť] a [doplniť], kontaktná osoba pre technické veci: Ing. Dagmar Šoltésová, telefón: + 421 (0)2 3473, e-mail: soltesova.dagmar@dpb.sk, kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: jarabicova.andrea@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o zabezpečenie zberu, prepravu a zneškodňovanie nebezpečných a ostatných odpadov, za účelom čoho realizoval zákazku označenú interným číslom CP 31/2023 v zmysle internej smernice č. ER 97/2017
o obstarávaní v podmienkach DPB, a.s. na predmet zákazky „**Zber, preprava, zhodnotenie a zneškodňovanie nebezpečných a ostatných odpadov**“;
2. Poskytovateľ je úspešným uchádzačom realizovanej zákazky označenej interným číslom CP 31/2023
na predmet zákazky „**Zber, preprava, zhodnotenie a zneškodňovanie nebezpečných a ostatných odpadov**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním Služby;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Cena** znamená odplatu za poskytnutie Služby, ktoré je stanovená na základe jednotkových cien podľa Prílohy 1 Zmluvy – *Špecifikácia služby a jednotkové ceny*;
3. **Miesto plnenia** znamená odberné miesto Odpadu:
4. Hroboňová, Hroboňová 1, 814 52, Bratislava;
5. Jurajov dvor, Vajnorská 124, Bratislava;
6. Krasňany, Račianska 149, Bratislava;
7. Olejkárska, Olejkárska 1, Bratislava; a
8. Petržalka, Betliarska 8, Bratislava;
9. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
10. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
11. **Odpad** znamená odpad kategórie nebezpečný a ostatný, bližšie špecifikovaný v Prílohe 1 Zmluvy - *Špecifikácia služby a jednotkové ceny*, ktorý vzniká činnosťou dielní a prevádzok v Mieste plnenia, a ktorý je zaradený do katalógu odpadov podľa vyhlášky Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení neskorších predpisov;
12. **Služba** znamená zabezpečenie zberu a prepravy Odpadu z Miesta plnenia a následné zhodnotenie alebo zneškodnenie Odpadu;
13. **Sprievodný list** znamená sprievodný list nebezpečného Odpadu podľa vyhlášky Ministerstva životného prostredia Slovenskej republiky č. 366/2015 Z. z. o evidenčnej povinnosti a ohlasovacej povinnosti v znení neskorších predpisov;
14. **Subdodávateľ** znamená fyzická alebo právnická osoba uvedená v zmluve uzatvorenej medzi Poskytovateľom a Subdodávateľom, ktorá je poverená poskytovaním časti Služby, pričom zoznam Subdodávateľov je uvedený v Prílohe 2 Zmluvy – *Zoznam subdodávateľov*;
15. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;
16. **Preberací protokol** znamená protokol o poskytnutí a odovzdaní Služby, bližšie špecifikovaný v článku 3 Zmluvy, podpísaný oprávnenými zástupcami Zmluvných strán;
17. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom
a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
18. **Zákon o odpadoch** znamená zákona č. 79/2015 Z. z. o odpadoch a o zmene a doplnení niektorých zákonov, v znení neskorších predpisov; a
19. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný
		len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie
		a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
20. **PREDMET ZMLUVY**
21. Predmetom Zmluvy je záväzok:
22. Poskytovateľa riadne a včas poskytovať Objednávateľovi Službu; a
23. Objednávateľa zaplatiť Poskytovateľovi za riadne a včas poskytnutú Službu Cenu;

 a to za podmienok stanovených Zmluvou.

1. Poskytovanie Služieb bude uskutočňované na základe čiastkových objednávok podľa potrieb Objednávateľa.
V čiastkových objednávkach bude presne určený aký Odpad, v akom množstve a z ktorého Miesta plnenia požaduje Objednávateľ odobrať. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
2. Obchodovateľný finančný objem počas trvania Zmluvy je **v celkovej výške [doplniť] EUR bez DPH** (slovom*:[doplniť] eur bez DPH*). Uvedený finančný objem je predpokladaný a Objednávateľ nie je povinný ho vyčerpať.
3. **PODMIENKY POSKYTOVANIA SLUŽBY**
	1. Poskytovateľ je povinný poskytnúť Službu v rozsahu podľa objednávky v Mieste plnenia a v lehote najneskôr **do 5 (piatich) Pracovných dní** od doručenia objednávky, pokiaľ nie je v objednávke uvedená iná lehota na poskytnutie Služby.
	2. Poskytovateľ je povinný poskytnúť Službu v Pracovných dňoch v čase od 7:00 do 13:00 hod., pričom čas poskytnutia Služby si Zmluvné strany vopred dohodnú. Mimo vyššie uvedeného času môže Poskytovateľ poskytnúť Službu len s výslovným súhlasom Objednávateľa.
	3. Poskytovateľ je povinný poskytovať Objednávateľovi Službu riadne a včas, vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve a v rozsahu podľa Prílohy 1 Zmluvy, samostatne a na požadovanej odbornej úrovni. Zmluvné strany sa dohodli, že porušenie odbornej starostlivosti Poskytovateľom sa považuje za podstatné porušenie Zmluvy. Poskytovateľ zodpovedá Objednávateľovi za poskytovanie Služby bez ohľadu na osobu, ktorá Službu skutočne poskytne.
	4. Poskytovateľ je povinný:
4. prednostne zabezpečiť zhodnotenie Odpadu pred jeho zneškodnením v zmysle osobitných predpisov;
5. pri odbere nebezpečného Odpadu doručiť Objednávateľovi v lehote najneskôr do 5 (piatich) Pracovných dní odo dňa odberu Odpadu od Objednávateľa súvisiaci Sprievodný list a potvrdený vážny list; a
6. poskytovať Službu v súlade s osobitnými predpismi.
	1. Poskytovateľ je povinný zabezpečiť dodržiavanie príslušných osobitných predpisov platných pre poskytovanie Služby minimálne v rozsahu:
7. zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov;
8. zákona č. 79/2015 Z.z. o odpadoch a o zmene a doplnení niektorých zákonov (ďalej len „Zákon o odpadoch“);
9. vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov;
10. vyhlášky MŽP SR č. 365/2015, ktorou sa ustanovuje Katalóg odpadov;
11. vyhlášky MŽP SR č. 366/2015 o evidenčnej povinnosti a ohlasovacej povinnosti;
12. zákona č. 314/2001 Z. z. o ochrane pred požiarmi v znení neskorších predpisov; a
13. ostatných súvisiacich osobitných predpisov, všeobecne záväzných nariadení a iných technických predpisov súvisiacich s poskytovaním Služby.
	1. Poskytovateľ sa zaväzuje strpieť výkon kontroly Objednávateľa súvisiacej s poskytovaním Služby kedykoľvek počas trvania Zmluvy, a poskytnúť Objednávateľovi všetku potrebnú súčinnosť.
	2. Poskytovateľ je povinný poskytovať Službu prostredníctvom svojich zamestnancov a vlastnými prostriedkami. Poskytovateľ je oprávnený poskytovať Službu prostredníctvom tretej osoby len na základe predchádzajúceho písomného súhlasu Objednávateľa, pričom za poskytnutie takejto Služby zodpovedá, ako keby Službu poskytol sám.
	3. Zmluvné strany sú povinné po riadnom poskytnutí Služby podpísať Preberací protokol. Služba sa bude považovať za riadne poskytnutú a odovzdanú Objednávateľovi okamihom podpísania Preberacieho protokolu oprávnenými zástupcami Zmluvných strán bez výhrad.
	4. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
	5. Pre odber, prepravu, zhodnotenie a zneškodnenie Odpadov podľa katalógového čísla 16 02 11 až 14 a 20 01 21 až 36 je Poskytovateľ povinný mať autorizáciu podľa § 89 ods. 1 písm. a) bod 4 Zákona o odpadoch.
	6. Poskytovateľ je povinný v súvislosti s poskytnutím Služby odovzdať Objednávateľovi nasledovné doklady:
14. kópiu objednávky;
15. potvrdený vážny list;
16. faktúru podľa článku 4 bod 4.5 Zmluvy;
17. Preberací protokol; a
18. prípadne Sprievodný list.
	1. Poskytovateľ je povinný pri preprave nebezpečného Odpadu zabezpečiť:
19. aby súčasťou dokladov počas prepravy boli:

Sprievodný list;

Potvrdenie o registrácii; a

havarijný plán;

1. označenie prepravovaných nebezpečných Odpadov identifikačným listom a varovným symbolom podľa platných predpisov o nakladaní s odpadmi; a
2. aby preprava bola realizovaná v súlade s požiadavkami stanovenými v zákone č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov.
	1. Zmluvné strany sa dohodli, že žiadny z Odpadov nesmie:
3. obsahovať kovové častice a kamene, úlomky betónu a pod;
4. byť zaradený ako horľavina I. triedy alebo II. triedy;
5. obsahovať PCB nad 50 mg/kg;
6. byť zvlášť nebezpečným odpadom;
7. byť omamnou a/alebo psychotropnou látkou;
8. byť infekčným materiálom;
9. byť karcinogénnou látkou;
10. byť rádioaktívnym odpadom;
11. byť výbušninou; alebo
12. byť koncentrovanou kyselinou.
	1. V Odpade sa nesmú nachádzať mechanické nečistoty, napr. handry, kúsky dreva, prípadne iné nečistoty zabraňujúce jeho prečerpávaniu.
	2. Poskytovateľ je povinný odvážiť Odpad na váhe Objednávateľa v Mieste plnenia Jurajov dvor. V prípade odberu Odpadu priamo z Miest plnenia Hroboňova, Petržalka, Krasňany a z areálu Olejkárska, bude Objednávateľ akceptovať váhu zistenú Poskytovateľom.
	3. Poskytovateľ je povinný:
13. prepravovať Odpad v neporušených obaloch (sudy, nádoby, kontajnery, cisterna), pričom Odpad sa musí dať z týchto obalov vybrať bežnými manipulačnými prostriedkami, a to prečerpaním a/ alebo vyliatím; a
14. v prípade nebezpečných odpadov zabezpečiť realizáciu prepravy Odpadu v zmysle vyhlášky ministra zahraničných vecí č. 64/1987 Zb. o Európskej dohode o medzinárodnej cestnej preprave nebezpečných vecí (ADR) v znení neskorších predpisov.
	1. Objednávateľ je povinný poskytnúť Poskytovateľovi riadnu súčinnosť, a to v rozsahu, spôsobom a v čase určenom v požiadavke Poskytovateľa, predovšetkým sa zaväzuje sprístupniť priestory pre výkon odberu Odpadu a vytvoriť podmienky na riadne a včasné poskytovanie Služby.
	2. Poskytovateľ zodpovedá za to, že odber Odpadu bude realizovaný na základe Zmluvy s náležitou odbornou starostlivosťou a prostredníctvom osôb, ktoré majú potrebnú kvalifikáciu i skúsenosti nevyhnutné na plnenie svojich úloh.
15. **CENA ZA SLUŽBY A PLATOBNÉ PODMIENKY**
16. Objednávateľ je povinný zaplatiť Poskytovateľovi Cenu za riadne poskytnutú Službu.
17. Zmluvné strany sa dohodli, že jednotkové ceny za poskytnuté Služby sú uvedené v Prílohe 1 Zmluvy. Cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov s výnimkou uvedenou v tomto článku bod 4.6 Zmluvy. Jednotkové ceny za Služby uvedené v Prílohe 1 Zmluvy sú počas účinnosti Zmluvy nemenné smerom nahor. Pri DPH sa bude postupovať podľa osobitných predpisov.
18. Objednávateľ uhradí Poskytovateľovi Cenu na základe čiastkovej faktúry, ktorú vystaví Poskytovateľ a odošle Objednávateľovi po riadnom poskytnutí Služby najneskôr do 15 (pätnástich) dní po uplynutí mesiaca, v ktorom bola Služba poskytnutá.
19. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom a k faktúre budú pripojené príslušné doklady podľa článku 3 bod 3.11 Zmluvy. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
20. Cena je splatná do **60 (šesťdesiat) dní** odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
21. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Poskytovateľa uvedený v záhlaví Zmluvy.
22. **SUBDODÁVATELIA**

## Každá zmluva, na základe ktorej Poskytovateľ poverí tretiu stranu poskytnutím časti Služby, sa považuje za zmluvu so Subdodávateľom. Poskytovateľ je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy, povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Poskytovateľ povinný uviesť časť Služby, ktorú by mal poskytnúť Subdodávateľ a presnú identifikáciu Subdodávateľa. Objednávateľ písomne upovedomí Poskytovateľa o svojom rozhodnutí v lehote do 5 (piatich) pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.

## Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Poskytovateľa žiadneho z jeho záväzkov vyplývajúcich zo Zmluvy.

## Ak Objednávateľ zistí, že Subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto Subdodávateľa alebo aby Poskytovateľ sám začal poskytovať časť Služby poskytovanej týmto Subdodávateľom.

## Časť Služby, ktorej poskytovaním poveril Poskytovateľ na základe zmluvného vzťahu Subdodávateľa, nesmie byť zverená Subdodávateľom tretej osobe. Každé poverenie tretej strany poskytovaním časti Služby a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Poskytovateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.

1. **VYHLÁSENIA A ZÁRUKY**
	1. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:

1. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby,
a riadne plní všetky povinnosti, porušenie ktorých by mohlo viesť k jeho zrušeniu;
3. je zapísaný v Registri partnerov verejného sektora, pokiaľ sa naňho takáto povinnosť vzťahuje;
4. spĺňa všetky podmienky stanovené všeobecne záväznými právnymi predpismi na poskytovanie Služieb;
5. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
6. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
	1. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku, v bode 6.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
	2. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bode 6.1 Zmluvy nebolo
	v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým
	v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi
	v dôsledku skutočností, ktoré sú obsahom tohto vyhlásenia.
	3. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
7. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
8. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
9. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby,
a riadne plní všetky povinnosti, porušenie ktorých by mohlo viesť k jeho zrušeniu.
10. **SANKCIE**
	1. V prípade, ak je Poskytovateľ v omeškaní s termínom plnenia podľa článku 3 bod 3.1 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 150 EUR (slovom: stopäťdesiat eur) za každý deň omeškania.
	2. V prípade, ak Poskytovateľ poruší niektorú zo svojich povinností podľa Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 200 EUR (slovom: dvesto eur) za každý deň omeškania.
	3. Poskytovateľ je oprávnený uplatňovať si voči Objednávateľovi úrok z omeškania vo výške 0,022 % z nezaplatenej fakturovanej sumy za každý deň omeškania, ak je Objednávateľ v omeškaní s úhradou fakturovanej Odplaty podľa objednávky.
	4. V prípade porušenia ktorejkoľvek z povinností týkajúcej sa Subdodávateľov alebo ich zmeny alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
		1. požadovať od Poskytovateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
		2. odmietnuť plnenie, resp. vrátiť poskytnuté plnenie Subdodávateľom Poskytovateľa, ktorý nebol písomne schválený Objednávateľom podľa článku 5 bod 5.1 Zmluvy.
	5. V prípade, ak Poskytovateľ poruší povinnosti v zmysle Zmluvy, porušenie ktorých zároveň zakladá právo Objednávateľa odstúpiť od Zmluvy, Objednávateľ má právo za porušenie týchto povinností požadovať od Poskytovateľa zmluvnú pokutu vo výške 35 % z obchodovateľného objemu podľa článku 2 bod 2.3 Zmluvy.
	6. Poskytovateľ sa zaväzuje zaplatiť Objednávateľovi zmluvnú pokutu podľa tohto článku Zmluvy, pričom zaplatením zmluvnej pokuty nie je dotknuté právo Objednávateľa na náhradu škody. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Poskytovateľ zaväzuje uhradiť Objednávateľovi najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
	7. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
	8. Objednávateľ má právo domáhať sa voči Poskytovateľovi úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Poskytovateľa.
11. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
12. v deň doručenia zásielky, ak bola zásielka doručená osobne alebo kuriérnou službou; alebo
13. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
14. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
15. **TRVANIE A ZÁNIK ZMLUVY**
	1. Zmluva sa uzatvára na dobu určitú, a to:
16. **na 12 (dvanásť) mesiacov** odo dňa účinnosti Zmluvy; alebo
17. do vyčerpania obchodovateľného finančného objemu podľa článku 2 bod 2.3 Zmluvy;

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.4 Zmluvy počas 12 (dvanástich) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

* 1. Zmluva môže byť ukončená aj skôr ako je uvedené v bode 9.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
	2. Odstúpiť od Zmluvy môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v zákone.
	3. Za podstatné porušenie Zmluvy Objednávateľ považuje prípady, ak:
1. Poskytovateľ opakovane nedodrží lehotu plnenia podľa článku 3 bod 3.1 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
2. Poskytovateľ opakovane poruší niektorú zo svojich povinností podľa Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
3. V prípade porušenia ktorejkoľvek z povinností týkajúcej sa Subdodávateľov alebo ich zmeny alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
4. požadovať od Dodávateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
5. odmietnuť plnenie, resp. vrátiť poskytnuté plnenie subdodávateľom Dodávateľa, ktorý nebol písomne schválený Objednávateľom podľa článku 5 bod 5.1 Zmluvy a /alebo článku 10 bod 10.8.Zmluvy.
6. sa niektoré z vyhlásení Poskytovateľa podľa článku 6 bodu 6.1 Zmluvy ukáže ako nepravdivé.
	1. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 6 bodu 6.4 Zmluvy ukáže ako nepravdivé.
	2. Objednávateľ má taktiež právo odstúpiť od Zmluvy, ak Poskytovateľ/Subdodávateľ v čase uzavretia zmluvy nebol zapísaný v Registri partnerov verejného sektora alebo ak bol z tohto registra vymazaný v prípade, že sa naňho registračná povinnosť vzťahuje.
	3. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
	4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	5. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
	6. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky potvrdené Poskytovateľom pred dátumom odoslania výpovede Poskytovateľovi zostávajú platné a budú vybavené podľa Zmluvy.
	7. Zmluva zaniká aj na základe písomnej dohody Zmluvných strán.
7. **ZÁVEREČNÉ USTANOVENIA**
	1. Zmluva nadobúda platnosť dňom podpísania Zmluvy oboma Zmluvnými stranami a účinnosť dňom nasledujúcim po dni jej zverejnenia podľa § 47a Občianskeho zákonníka.
	2. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
	3. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
	4. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	5. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	6. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
	7. Objednávateľ podpisom Zmluvy akceptuje Subdodávateľov Poskytovateľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať Služby preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služieb, ktorú má Subdodávateľ poskytnúť, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
	8. Poskytovateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Poskytovateľ je povinný Objednávateľovi najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služieb, ktorú má Subdodávateľ poskytnúť, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
	9. Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
	10. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	11. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.
	Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	12. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	13. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich
	pre ktorúkoľvek Zmluvnú stranu, na znak čoho ju týmto vlastnoručne podpisujú.
	14. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) rovnopisy a Poskytovateľ dostane 1 (jeden) rovnopis.

Prílohy: Príloha 1 - *Špecifikácia služby a jednotkové ceny*

 Príloha 2 – *Zoznam* *Subdodávateľov*

**PRÍLOHA 1**

**ŠPECIFIKÁCIA SLUŽBY A JEDNOTKOVÉ CENY**

Predmetom zákazky je zber, zhodnotenie a zneškodňovanie nebezpečných a ostatných odpadov (nakladanie s odpadmi), ktoré vznikajú činnosťou dielní a prevádzok vo vozovniach obstarávateľskej organizácie v zmysle platných predpisov v odpadovom hospodárstve. Zoznam jednotlivých odpadov podľa katalógového čísla v zmysle Vyhlášky MŽP SR č. 365/2015 Z. z., ktorou sa ustanovuje katalóg odpadov a predpokladané množstvá odpadov sú uvedené v prílohe č.1. V prípade odpadov kat. č. 16 02 11 až 14 a 20 01 21 až 36 je potrebná aj autorizácia podľa § 89 ods. 1 a) bod 4 v zmysle zákona č. 79/2015 Z. z. o odpadoch. Uchádzač v Celkovej cene v EUR bez DPH pri predmetných položkách predmetu zákazky zohľadní a započíta aj prepravné náklady. Obstarávateľská organizácia si vyhradzuje právo považovať predpokladané množstvá za nezáväzné.

Prepravu odpadu bude zabezpečovať dodávateľ na základe vystavených objednávok pre daný druh odpadov kategórie ostatný a nebezpečný odpad. Odpady je nutné odoberať priebežne podľa požiadavky objednávateľa. Dodávateľ je povinný s každým odberom nebezpečného odpadu priniesť vyplnený sprievodný list nebezpečného odpadu a postupovať podľa platnej legislatívy.

Zhodnotenie/zneškodnenie odpadov pozostáva z odobratia a naloženia odpadov mechanizačnými prostriedkami dodávateľa z nádrží, odlučovačov, skladov, kontajnerov a iných priestorov, resp. obalov, naloženie na prepravné prostriedky dodávateľa a ich prepravy, váženia a následného zhodnotenia/zneškodnenia.

Pre výkon požadovanej činnosti (nakladanie s odpadmi) musia predložiť právnické osoby nasledovné platné rozhodnutia vydané príslušným orgánom štátnej správy odpadového hospodárstva:

* oprávnenie (predmet činnosti podľa obchodného registra SR) na nakladanie s  nebezpečnými odpadmi
* súhlas na prevádzkovanie zariadenia na zneškodňovanie príp. zhodnocovanie príp. zber odpadov podľa § 97 ods. 1 písm. a) c) d) Zákona o odpadoch,
* autorizácia podľa § 89 ods. 1 a) bod 4 Zákona o odpadoch - spracovanie elektroodpadu,
* súhlas na nakladanie s nebezpečnými odpadmi vrátane ich prepravy § 97 ods.1 písm. f) Zákona o odpadoch,
* registrácia podľa § 98 zákona č. 79/2015 Z. z. o odpadoch a o zmene a doplnení niektorých zákonov

## Zoznam odpadov, predpokladané množstvá odpadov a cena za ich odber, zhodnotenie a zneškodnenie:

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Katalógové číslo** | **Názov skupiny, podskupiny, druhu a poddruhu odpadu v zmysle Katalógu odpadov** | **Kategória odpadu** | **Predpokladané množstvo odpadov (t/rok)** | **Jednotková cena €/t odpadu vrátane prepravy v € bez DPH** | **Cena za predpokladané množstvo spolu v € bez DPH** |
| **1.** | 08 01 17 | odpady z odstraňovania farby alebo laku obsahujúce organické rozpúšťadlá alebo iné nebezpečné látky | N | **1** |  |  |
| **2.** | 10 08 13 | odpady obsahujúce uhlík z výroby anód iné ako uvedené v 10 08 12 | O | **1** |  |  |
| **3.** | 11 01 09 | kaly a filtračné koláče obsahujúce nebezpečné látky | N | **0,5** |  |  |
| **4.** | 12 01 09 | rezné emulzie a roztoky neobsahujúce halogény | N | **0,5** |  |  |
| **5.** | 12 01 12 | použité vosky a tuky | N | **0,5** |  |  |
| **6.** | 13 05 02 | kaly z odlučovačov oleja z vody | N | **300** |  |  |
| **7.** | 13 05 03 | kaly z lapačov nečistôt | N | **200** |  |  |
| **8.** | 15 01 01 | obaly z papiera a lepenky | O | **7** |  |  |
| **9.** | 15 01 10 | obaly obsahujúce zvyšky nebezpečných látok alebo kontaminované nebezpečnými látkami | N | **1** |  |  |
| **10.** | 15 01 11 | kovové obaly obsahujúce nebezpečný tuhý pórovitý základný materiál ( napr. azbest) vrátane prázdnych tlakových nádob | N | **2** |  |  |
| **11.** | 15 02 02 | abpsorbenty, filtračné materiály vrátane olejových filtrov inak nešpecifikovaných, handry na čistenie, ochranné odevy kontaminované nebezpečnými látkami | N | **10** |  |  |
| **12.** | 16 01 07 | olejové filtre | N | **10** |  |  |
| **13.** | 16 01 12 | brzdové platničky a obloženia iné ako uvedené v 16 01 11 | O | **12** |  |  |
| **14.** | 16 01 14 | nemrznúce kvapaliny obsahujúce nebezpečné látky | N | **1** |  |  |
| **15.** | 16 01 20 | sklo | O | **12** |  |  |
| **16.** | 16 01 22 | časti inak nešpecifikované | O | **15** |  |  |
| **17.** | 16 02 12 | vyradené zariadenia obsahujúce voľný azbest | N | **2** |  |  |
| **18.** | 16 02 11 (20 01 23) | vyradené zariadenia obsahujúce chlórfluórované uhľovodíky, HCFC,HFC | N | **10** |  |  |
| **19.** | 16 02 13 (20 01 35) | vyradené zariadenia obsahujúce nebezpečné časti iné ako uvedené v 16 02 09 až 16 02 12vyradené elektrické a elektronické zariadenia iné ako uvedené v 20 01 21 a 20 01 23 obsahujúce nebezpečné časti | N | **2** |  |  |
| **20.** | 16 02 14 (20 01 36) | vyradené zariadenia iné ako v 16 02 13, 20 01 35vyradené elektrické a elektronické zariadenia iné ako uvedené v 20 01 21, 20 01 23 a 20 01 35 | O | **12** |  |  |
| **21.** | 20 01 21 | žiarivky a iný odpad obsahujúci ortuť | N | **2** |  |  |
| **22.** | 16 07 09 | odpady obsahujúce iné nebezpečné látky | N | **2** |  |  |
| **23.** | 17 01 01 | betón | O | **10** |  |  |
| **24.** | 17 01 06 | zmesi alebo samostané úlomky betónu, tehál, škridiel,obkladového materiálu a keramiky obsahujúce nebezpečné látky | N | **1** |  |  |
| **25.** | 17 01 07 | zmesi betónu, tehál, škridiel, obkladového materiálu a keramiky iné ako uvedené v 17 01 06 | O | **50** |  |  |
| **26.** | 17 02 01 | drevo | O | **10** |  |  |
| **27.** | 17 02 03 | plasty | O | **10** |  |  |
| **28.** | 17 02 04 | sklo, plasty a drevo obsahujúce nebezpečné látky alebo kontaminované nebezpečnými látkami | N | **10** |  |  |
| **29.** | 17 03 02 | bitúmenové zmesi iné ako uvedené v 17 03 01 | O | **10** |  |  |
| **31.** | 17 05 06 | výkopová zemina iná ako uvedená v 17 05 05 | O | **10** |  |  |
| **32.** | 17 06 04 | izolačné materiály iné ako uvedené v 17 06 01 a 17 06 03 | O | **1** |  |  |
| **33.** | 17 09 04 | zmiešané odpady zo stavieb a demolácií iné ako uvedené v 17 09 01, 17 09 02 a 17 09 03 | O | **100** |  |  |
| **34.** | 19 08 09  | zmesi tukov a olejov z odlučovačov oleja z vody obsahujúce jedlé oleje a tuky | O | **5** |  |  |
| **35.** | 19 08 13 | kaly obsahujúce nebezpečné látky z inej úpravy priemyselných a odpadových vôd | N | **10** |  |  |
| **36.** | 20 01 01 | papier a lepenka | O | **5** |  |  |
| **37.** | 20 02 01 | biologicky rozložiteľný odpad | O | **10** |  |  |
| **Cena spolu za celý predmet zákazky v € bez DPH** |  |  |  |  |
| Výška DPH (20%) |  |  |  |  |
| **Cena spolu za celý predmet zákazky v € s DPH** |  |  |  |  |

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa**  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

poDPISY ZmluVNÝCH STRÁN

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: [doplniť]

Funkcia: [doplniť]

Meno: [doplniť]

Funkcia: [doplniť]

V [doplniť] dňa \_\_\_\_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]